Държавен вестник, бр. 97, 2009 г., стр. 45

БРОЙ  97	
Д Ъ Р Ж А В Е Н  В Е С Т Н И К 	
СТР.  45  
трета държава, който с одобрението на двете 
договарящи страни се назначава за председател 
на съда в рамките на два месеца от датата на 
назначаване на другите двама арбитри.
(4) Ако в рамките на периодите, определени 
в алинея (3) на този член, не бъдат направени 
необходимите назначения, всяка договаряща 
страна може при липса на друга договореност 
да покани президента на Международния съд 
в Хага да направи необходимите назначения. 
Ако президентът е гражданин на някоя от 
договарящите страни или по друг начин е въз­
препятстван да изпълни посочената функция, 
вицепрезидентът ще бъде поканен да извърши 
необходимите назначения. Ако вицепрезидентът 
е гражданин на някоя от договарящите страни 
или ако той също е възпрепятстван да изпълни 
посочената функция, следващият по старшин­
ство член на Международния съд, който не е 
гражданин на някоя от договарящите страни, 
ще бъде поканен да извърши необходимите 
назначения.
(5) Председателят и членовете на съда трябва 
да бъдат граждани на държави, с които двете 
договарящи страни поддържат дипломатически 
отношения.
(6) Ако по което и да е време на процедури­
те съгласно алинеи (2), (3) и (4) на този член 
договарящите страни постигнат задоволително 
решение на спора, те ще оттеглят случая от 
арбитражния съд.
(7) Арбитражният съд взема решението си 
на базата на разпоредбите на този договор, 
както и на общоприетите принципи и правила 
на международното право. Арбитражният съд 
взема решението си с мнозинство на гласовете. 
Това решение е окончателно и задължително 
за договарящите страни. Съдът определя своя 
собствена процедура.
(8) Всяка договаряща страна поема разхо­
дите на своя собствен член на съда и за своето 
представяне в арбитражния процес. Разходите 
на председателя и останалите разходи се поемат 
поравно от договарящите страни. 
Член 10
Консултации
Всяка договаряща страна може да предложи 
на другата договаряща страна да започнат кон­
султации относно всички въпроси, свързани с 
тълкуването или прилагането на този договор. 
Другата договаряща страна ще предприеме 
необходимите мерки за провеждането на тези 
консултации.
Член 11
Прилагане на други правила
(1) Освен ако не е предвидено нещо друго 
в този договор, всички инвестиции ще се ръ­
ководят от действащите закони на територията 
на договарящата страна, където е направена 
тази инвестиция. 
(2) Независимо от алинея (1) на този член, 
нищо в този договор няма да пречи на догова­
рящата страна домакин да предприема действия 
за защита на съществени интереси, свързани с 
нейната сигурност или на обществения ред или 
на нравствеността, засягаща обществения ред, 
или при обстоятелства с изключителна спешност 
в съответствие с нейните закони, прилагани на 
недискриминационна основа. 
(3) Разпоредбите на този договор няма 
да възпрепятстват Република България да 
изпълнява задълженията си, произтичащи от 
членството є в Европейския съюз, и няма да 
възпрепятстват Държавата Катар да изпълнява 
задълженията си, произтичащи от членството 
є в Съвета за сътрудничество на арабските 
държави от Персийския залив.
Член 12
Прилагане на този договор
Договорът се прилага за всички инвестиции, 
направени от инвеститор на едната договаряща 
страна на територията на другата договаряща 
страна, независимо дали са направени преди 
или след неговото влизане в сила, но няма да 
се прилага за спорове и искове, които вече са 
възникнали преди неговото влизане в сила.
Член 13
Изменения
Този договор може да бъде изменян и до­
пълван по взаимно съгласие на договарящите 
страни. Такива изменения и допълнения се 
правят под формата на отделни протоколи, 
представляващи неразделна част от този договор, 
и влизат в сила в съответствие с разпоредбите 
на член 14 от този договор.
Член 14
Влизане в сила и продължителност
(1) Този договор влиза в сила от датата 
на получаването на последното писмено уве­
домление, потвърждаващо изпълнението на 
съответните вътрешни процедури, изискващи 
се за влизането в сила на договора.
(2) Този договор остава в сила за период от 
десет години и ще продължи да бъде в сила 
след това за последващи периоди от десет 
години, докато някоя от договарящите стра­
ни не уведоми писмено по дипломатически 
път поне една година предварително другата 
договаряща страна за намерението си да прек­
рати договора.
(3) По отношение на инвестициите, напра­
вени преди датата на прекратяване на този 
договор, разпоредбите на членове от 1 до 13 
ще останат в сила за последващ период от 
десет години от датата на прекратяване на 
този договор.